**De se va trezi în mine Dumnezeu**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De se va trezi în mine Dumnezeu

De se va trezi în mine Dumnezeu,

El, ce oare ar găsi atunci să vadă,

mai mult decât mândria unui eu,

gata oriunde și oricând să cadă?

Mai mult decât un adânc pustiu,

un deșert ca un tărâm al morții,

unde nimic nu crește și nimic nu-i viu,

doar fire de praf la cheremul sorții!

Dar, de se va trezi în mine Dumnezeu,

voi fi și eu acolo, să-L primesc smerit,

să-i spun că El îmi este adevăratul eu,

să-i spun că la trezirea Lui, eu am murit!